Source: https://www.novalesna.sk/2003/02/statut-obce/
Timestamp: 2020-07-12 18:06:36+00:00

Document:
Štatút obce – Nová Lesná
by Obecný úrad · 11. februára 2003
Dokument vo formáte PDF:
statut-obce-2000.pdf
Úplné znenie dokumentu:
Obecné zastupiteľstvo v Novej Lesnej na základe § 11 ods. 4 písm. j/ zák. SNR č. 369/1990 Zb. o obecnom zriadení v znení neskorších zmien a doplnkov (ďalej len „zák. č. 369/1990 Zb.“) vydáva pre územie (kat. územie) obce Nová Lesná tento Štatút Obce Nová Lesná
Štatút obce Nová Lesná upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva, cien obce a odmien.
Štatút obce Nová Lesná je základným normatívno-právnym a organizačným predpisom obce.
Obec Nová Lesná je samostatný územný samosprávny a správny celok Slovenskej republiky združujúci občanov, ktorí majú na jej území trvalý pobyt. Územie obce Nová Lesná je územný celok, ktorý tvorí jedno katastrálne územie a to: katastrálne územie „Obec Nová Lesná“
Akékoľvek zmeny územia obce Nová Lesná možno vykonať len v súlade s § 2 ods. 3, 4 zák. č. 369/1990 Zb. a s osobitnými právnymi predpismi.
Obec Nová Lesná je právnickou osobou, ktorá za podmienok ustanovených zákonom samostatne hospodári s vlastnými majetkom a s vlastnými príjmami.
Obec Nová Lesná môže hospodáriť a nakladať aj s majetkom štátu, ktorý bol obci zverený v súlade s platnou právnou úpravou.
Obec Nová Lesná môže nakladať aj s majetkom ostatných subjektov – fyzických aj právnických osôb – pokiaľ bola k takémuto nakladaniu zmocnená právnym predpisom alebo dohodou.
Obec Nová Lesná má právo na vlastné symboly.
Ukladať obci Nová Lesná povinnosti a obmedzenia pri výkone samosprávy možno len na základe zákona a na základe medzinárodnej zmluvy.
§ 3 Obyvatelia obce Nová Lesná, ich práva a povinnosti
Obyvateľom obce Nová Lesná je osoba, ktorá má na území obce trvalý pobyt. Právo trvalého pobytu upravuje osobitná právna úprava. Obec môže upraviť bližšie podmienky inštitútu trvalého pobytu na území obce v osobitnom všeobecne záväznom nariadení.
Obyvatelia obce sa z zúčastňujú na samospráve obce najmä výkonom svojich práv a povinností.
Tieto sú zakotvené predovšetkým v ust. § 3 ods. 2, 3 až 4 ods. 3 zák. č. 369/1990 Zb. o obecnom zriadení v znení neskorších zmien a doplnkov.
Na samospráve obce sa má právo podieľať aj ten, kto má na jej území nehnuteľný majetok alebo v obci trvalo pracuje a platí miestnu daň, alebo miestny poplatok, alebo je v obci prihlásený na prechodný pobyt, alebo dlhodobý pobyt, alebo ten, kto má čestné občianstvo obce. Tieto osoby však nemajú právo voliť orgány samosprávy obce a byť do nich zvolený ďalej nemajú právo hlasovať o dôležitých otázkach života a rozvoja obce (miestne referendum).
Obec poskytuje sociálne výpomoci a využíva podporné mechanizmy na úseku sociálnych vecí v súlade s platnou právnou úpravou. Za tým účelom môže vydať samostatné zásady, ktoré budú obsahovať bližšie podmienky poskytovania výpomoci a podporných mechanizmov.
Na plnenie úloh samosprávy obce, alebo ak to ustanovuje zákon obec vydáva všeobecne záväzné nariadenia (ďalej len „nariadenia“).Nariadenia obce nesmú byť v rozpore s Ústavou Slovenskej republiky, v rozpore s ústavnými zákonmi, zákonmi a medzinárodnými zmluvami, s ktorými vyslovila súhlas Národná rada SR a ktoré boli ratifikované a vyhlásené spôsobom ustanoveným zákonom. Vo veciach, v ktorých obec plní úlohy štátnej správy, môže vydať nariadenie len na základe splnomocnenia zákona a v jeho medziach. Také nariadenie nesmie byť v rozpore s Ústavou SR, ústavnými zákonmi, medzinárodnými zmluvami, ktoré boli ratifikované a vyhlásené spôsobom ustanoveným zákonom, so zákonmi, s nariadeniami vlády, so všeobecne záväznými predpismi ministerstiev a ostatných ústredných orgánov štátnej správy. Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento štatút a Rokovací poriadok Obecného zastupiteľstva v Novej Lesnej
§ 5 Majetok obce Nová Lesná
Majetok obce Nová Lesná sa používa najmä:
na podnikateľskú činnosť
Evidenciu o stave a pohybe majetku obce vedie Obecný úrad v Novej Lesnej v súlade s platnou právnou úpravou.
§ 6 Hospodárenie so zvereným majetkom
Orgány obce a subjekty s majetkovou účasťou obce sú povinné majetok obce sa má zveľaďovať a zhodnocovať a vo svojej celkovej hodnote zásadne nezmenšený zachovať. Orgány obce a organizácie sú povinné najmä:
chrániť majetok pred poškodením, zničením, stratou alebo zneužitím, používať všetky právne prostriedky na ochranu majetku, vrátane včasného uplatňovania svojich práv alebo oprávnených záujmov pred príslušnými orgánmi, viesť majetok v účtovníctve podľa osobitného predpisu.
V majetkových veciach (majetkoprávnych záležitostiach) obce Nová Lesná koná v jej mene navonok starosta obce Nová Lesná
§ 7 Rozpočtové a príspevkové organizácie obce
Právnické osoby s majetkovou účasťou obce obec zakladá, resp. zriaďuje v súlade s platnou právnou úpravou. Pritom musí dbať na to, aby v činnosti takýchto subjektov boli zahrnuté aj činnosti samosprávneho charakteru, a aby činnosť týchto subjektov napomáhala všestrannému rozvoju obce.
§ 8 Dávky za používanie majetku
§ 9 Nakladanie s majetkom obce
Podrobnosti o hospodárení a nakladaní s majetkom obce upravujú „Zásady hospodárenia s majetkom obce Nová Lesná.“, ktoré schválilo Obecné zastupiteľstvo v Novej Lesnej. (§ 9 ods. 1 zák. SNR č. 138/1991 Zb. o majetku obcí v znení zmien a doplnkov).
majetok obce Nová Lesná
nadobúdanie a prevody vlastníctva majetku obce
ktoré úkony organizácií podliehajú schváleniu orgánmi obce
odpustenie pohľadávok obce
§ 10 Financovanie a rozpočet obce Nová Lesná
Obec môže financovať svoje úlohy aj z prostriedkov združených s inými obcami, (mestami) príp. s inými právnickými a fyzickými osobami. Obec môže financovať zabezpečovanie svojich potrieb aj zo zisku, resp. z výnosov jednotlivých subjektov obce, príp. tých, kde obec má majetkový alebo iný vklad.
Obci môžu byť poskytnuté dotácie zo štátneho rozpočtu Slovenskej republiky Rozsah účelových a neúčelových dotácií upravujú každoročne rozpočtové pravidlá Slovenskej republiky.
Základom finančného hospodárenia obce je rozpočet obce zostavovaný na obdobie jedného kalendárneho roka a schvaľovaný Obecným zastupiteľstvom v Novej Lesnej Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje záverečný účet obce.
Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť (§ 9 ods. 3 zák. č. 369/1990 Zb. v znení zmien a doplnkov).To isté sa týka záverečného účtu obce, ako aj návrhu na vyhlásenie dobrovoľnej zbierky.
Rozpočet obce obsahuje príjmovú a výdavkovú časť. Príjmovú časť rozpočtu obce tvoria najmä: príjmy z majetku obce a z majetku prenechaného obci do užívania (nájmu), výnosy z miestnych daní a miestnych poplatkov, podiely na daniach v správe štátu, výnosy z pokút uložených za priestupky, dotácie zo štátneho rozpočtu, výnosy z majetku rozpočtových a príspevkových organizácií, iných subjektov s majetkovou účasťou obce.
Na krytie mimoriadnych výdavkov vo všeobecnom záujme môže obec rozhodnúť o vyhlásení dobrovoľnej zbierky alebo o prijatí úveru alebo pôžičky. O vyhlásení dobrovoľnej zbierky alebo o prijatí úveru, alebo pôžičky rozhoduje obecné zastupiteľstvo na návrh starostu.
Prebytky rozpočtu obce možno previesť do mimo rozpočtového fondu obce, alebo do rozpočtu obce na ďalší kalendárny rok.
Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou vedie Obecný úrad v Novej Lesnej Hospodárenie s prostriedkami rozpočtu obce sa riadi osobitnými právnymi predpismi – rozpočtovými pravidlami Slovenskej republiky na ten-ktorý rok.
Ročnú účtovnú závierku obce overuje audítor (§ 9 ods. 5 zák. č. 369/1990 Zb. v znení zmien a doplnkov).
Podrobnejšiu úpravu hospodárenia v období rozpočtového provizória obsahujú „Zásady nakladania s finančnými prostriedkami obce Nová Lesná.“, ktoré schvaľuje Obecné zastupiteľstvo v Novej Lesnej.
§ 13 Orgány obce
Orgánmi obce Nová Lesná sú:
Obecné zastupiteľstvo v Novej Lesnej zriaďuje podľa potreby alebo podľa osobitných predpisov svoje orgány, ktorými sú najmä:
a) obecná rada Nová Lesná
c) obecná polícia v Novej Lesnej vykonávaná MP Vysoké Tatry
d) obecný hasičský zbor v Novej Lesnej
Osobitné postavenie má hlavný kontrolór obce, ktorého volí obecné zastupiteľstvo (§ 18 ods. 1 zák. č. 369/1990 Zb. v znení zmien a doplnkov).Hlavný kontrolór je zamestnancom obce Nová Lesná a vzťahuje sa na neho primerane režim zák. č., 313/2001 Z. z. o verejnej službe v znení neskorších predpisov.
Obec Nová Lesná zriaďuje aj iné komisie a útvary v súlade s platnou právnou úpravou – napr. podľa zák. č. 263/1999 Z. z. o verejnom obstarávaní v znení neskorších zmien a doplnkov, zák. č. 152/1998 Z. z., o sťažnostiach a pod.
§ 14 Obecné zastupiteľstvo obce
Obecné zastupiteľstvo v Novej Lesnej je zastupiteľský zbor obce Nová Lesná zložený z 9 poslancov zvolených v priamych voľbách obyvateľmi obce Nová Lesná na štyri roky.
Obecné zastupiteľstvo v Novej Lesnej má 9 poslancov.
Obecné zastupiteľstvo rozhoduje o všetkých základných otázkach života obce Nová Lesná a vykonáva svoju vyhradenú právomoc podľa § 11 ods.4 zák. č. 369/1990 Zb. o obecnom zriadení v znení neskorších zmien a doplnkov.
g) uznášať sa na nariadeniach obce, h) schvaľovať dohody o medzinárodnej spolupráci a členstvo obce v medzinárodnom združení podľa § 21 ods. 1
i) určovať organizáciu obecného úradu a určovať plat starostu a hlavného kontrolóra obce
k) zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich orgánov, ako aj schvaľovať majetkovú účasť obce právnickej osobe
l) schvaľovať združovania obecných prostriedkov a činností a účasť v združeniach ako aj zriadenie spoločného regionálneho alebo záujmového fondu
m) zriaďovať a zrušovať orgány potrebné na samosprávu obce a určovať náplň ich práce
n) udeľovať čestné občianstvo obce, vyznamenania a ceny
o) schvaľovať zmluvné prevody vlastníctva nehnuteľného majetku
p) schvaľovať zmluvné prevody vlastníctva hnuteľného majetku nad hodnotu 10 000.- Sk
q) schvaľovať nakladanie s majetkovými právami nad 10 000.- Sk
r) schvaľovať aukčný predaj vecí
t) schvaľovať štatút obce
Obecné zastupiteľstvo si môže vyhradiť rozhodovanie o akejkoľvek ďalšej otázky života obce, pokiaľ má charakter zásadnej a základnej otázky týkajúcej sa života v obci.
Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podklad na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje Rokovací poriadok Obecného zastupiteľstva v Novej Lesnej.
d) rozhoduje o všetkých veciach správy obce, ktoré nie sú zákonom, týmto štatútom alebo iným rozhodnutím obecného zastupiteľstva vyhradené obecnému zastupiteľstvu
Starosta môže pozastaviť výkon uznesenia obecného zastupiteľstva ak sa domnieva, že odporuje zákonom alebo je pre obec zjavne nevýhodné tak, že ho nepodpíše do 10 dní od ich schválenia obecným zastupiteľstvom. Toto svoje rozhodnutie musí prerokovať v obecnej rade, avšak uznesením obecnej rady nie je viazaný.
Rozsah úväzku starostu obce stanovuje obecné zastupiteľstvo na celé budúce funkčné obdobie a nemožno ho počas funkčného obdobia meniť
Zástupca starostu v súčinnosti s odbornými oddeleniami obecného úradu koordinuje činnosť všetkých komisií obecného zastupiteľstva a poskytuje poslancom a členom komisií informácie pre plnenie ich úloh.
Podrobnejšiu úpravu pôsobnosti zástupcu starostu obsahuje Organizačný poriadok Obecného úradu v Novej Lesnej.
Funkcia hlavného kontrolóra obce je nezlučiteľná s výkonom funkcie poslanca obecného zastupiteľstva, starostu, člena orgánu právnickej osoby založenej alebo zriadenej obcou, iného zamestnanca obce a s funkciou podľa osobitných zákonov.
príjmov a výdavkov rozpočtu obce a hospodárenia s majetkom obce, ako aj hospodárenia rozpočtových organizácií obce a príspevkových organizácií obce
nakladania s majetkom vo vlastníctve štátu, príp. vo vlastníctve iných právnických alebo fyzických osôb, ktorý bol obci zverený
k návrhu rozpočtu obce a záverečného účtu obce na ten – ktorý rok pred jeho schválením v obecnom zastupiteľstve
výsledky kontroly priamo obecnému zastupiteľstvu
Hlavný kontrolór je za svoju činnosť zodpovedný obecnému zastupiteľstvu, ktorému je povinný minimálne 1x štvrťročne podávať správu o vykonanej činnosti za uplynulé obdobie.
§ 19 Obecná rada
Obecná rada je zložená z 3 poslancov obecného zastupiteľstva. Obecnú radu volí obecné zastupiteľstvo na celé funkčné obdobie, ktoré ju môže odvolať, príp. aj niektorého z jej členov.
a) rozpracúva a zabezpečuje plnenie úloh vyplývajúcich z uznesení obecného zastupiteľstva, prerokúva a rieši iniciatívne návrhy komisií, poslancov a jednotlivých oddelení obecného úradu
b) organizuje prípravu podkladov na rokovanie obecného zastupiteľstva
c) organizuje práce na príprave rozpočtu obce
d) zaoberá sa všetkými bežnými vecami týkajúcimi sa majetku obce, fondov a rozpočtu obce, miestnych daní a poplatkov a podáva o nich návrhy obecnému zastupiteľstvu alebo starostovi
f) navrhuje a koordinuje prípravu združovania prostriedkov činností
g) zaoberá sa vecami týkajúcimi sa obce a života v nej a svoje stanoviská podáva obecnému zastupiteľstvu a starostovi
h) organizuje a zjednocuje činnosť komisií obecného zastupiteľstva a utvára podmienky pre ich prácu, zabezpečuje a kontroluje prerokúvanie a riešenie ich návrhov, podnetov a pripomienok
i) plní ďalšie úlohy podľa platných uznesení obecného zastupiteľstva
Obecné zastupiteľstvo podrobnejšie upraví zásady rokovania a uznášania sa obecnej rady v Rokovacom poriadku Obecnej rady v Novej Lesnej.
§ 20 Komisie obecného zastupiteľstva
vedie písomné záznamy o schôdzkach komisie
Obec Nová Lesná má vytvorené tieto stále komisie:
stavebnú
obchodu a cestovného ruchu
bytovú a sociálnu
a) vypracúvajú stanoviská k materiálom prerokúvaným obecnými orgánmi, k najdôležitejším otázkam života obce a k dôležitým – pre obec – investičným zámerom
Komisie sa schádzajú podľa potreby, najmenej však jedenkrát za dva mesiace podľa spracovaného plánu činnosti. Komisie zvoláva a vedie predseda komisie. Zásady rokovania a uznášania sa si komisia stanoví na svojom prvom zasadnutí, resp. v samostatnom Rokovacom poriadku komisií Obecného zastupiteľstva v Novej Lesnej, ktoré schvaľuje obecné zastupiteľstvo.
§ 21 Obecný úrad
Obecný úrad je výkonným orgánom obecného zastupiteľstva a starostu, zložený z zamestnancov obce. Obecný úrad nemá právnu subjektivitu.
Vnútornú organizáciu obecného úradu, najmä jeho organizačné členenie, pôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy obsahuje Organizačný poriadok Obecného úradu v v Novej Lesnej , ktorý schvaľuje Obecné zastupiteľstvo v Novej Lesnej.
§ 22 Prednosta obecného úradu
organizuje prácu obecného úradu
zabezpečuje hospodársky a správny chod úradu
zostavuje návrh rozpočtu úradu a zabezpečuje jeho plnenie
podpisuje spolu so starostom zápisnice zo zasadnutí obecného zastupiteľstva
zúčastňuje sa zasadnutí obecnej rady s hlasom poradným
Prednosta obecného úradu plní aj ďalšie úlohy, ktoré mu uloží obecné zastupiteľstva starosta v rozsahu kompetencií samosprávy.
§ 23 Obecný hasičský zbor
V obci Nová Lesná. pôsobí Obecný hasičský zbor Nová Lesná, ktorý zriaďuje Obecné zastupiteľstvo v Novej Lesnej .Obecné zastupiteľstvo tiež určuje objem mzdových prostriedkov a rozsah technických prostriedkov potrebných na jeho činnosť.
vykonáva práce pri zdolávaní požiarov na území obce a poskytuje pomoc jednotkám požiarnej ochrany pri sústreďovaní síl a prostriedkov v prípade zdolávania požiarov mimo územia obce
vykonáva technické zásahy pri ohrození života a zdravia
podieľa sa na zabezpečovaní odbornej prípravy dobrovoľných verejných hasičských zborov, požiarnych hliadok a členov kontrolných skupín
podieľa sa na spracúvaní určenej dokumentácie požiarnej ochrany obce
podieľa sa na organizovaní a vykonávaní preventívnych požiarnych kontrol
podieľa sa na plnení úloh na úseku civilnej obrany
plní ďalšie úlohy podľa organizačného poriadku a pokynov starostu
Postavenie, organizáciu, početné stavy, riadenie a samotnú činnosť obecného hasičského zboru upraví obecné zastupiteľstvo v Organizačnom poriadku Obecného hasičského zboru v Novej Lesnej s tým, že podľa § 33 ods. 8 zákona č. 314/2001 Z. z. o ochrane pred požiarmi podrobnosti o postupe pri určovaní počtu členov obecného hasičského zboru a o materiálno-technickom vybavení upravuje vyhláška Ministerstva vnútra SR č. 169/2002 o hasičských jednotkách.
§ 24 Obecná polícia a poriadková služba
Na zabezpečenie obecných vecí verejného poriadku, ochrany životného prostredia, plnenie iných úloh obce, ktoré pre ňu vyplývajú zo zákonov a všeobecne záväzných právnych predpisov a tiež úloh vyplývajúcich zo všeobecne záväzných nariadení obce, uznesení obecného zastupiteľstva a pokynov a rozhodnutí starostu sa môže zriadiť na území obce Nová Lesná obecná polícia.
Obec môže na zabezpečovanie zhora uvedených úloh – pokiaľ nepristúpi k vytvoreniu obecnej polície – vytvoriť a zriadiť osobitným všeobecne záväzným nariadením poriadkovú službu na území obce. V súčasnej dobe vykonáva činnosť Obecnej polície na území obce Mestská polícia Vysoké Tatry na základe zmluvy o spolupráci.
Obecná polícia nesie názov: „Obecná polícia Nová Lesná.“ Poriadková služba nesie názov: „Poriadková služba obce Nová Lesná“.
Políciu vedie jej náčelník, ktorého vymenúva do funkcie na dobu neurčitú a odvoláva z funkcie obecné zastupiteľstvo na návrh starostu.
Podrobnejšiu úpravu organizácie polície, jej úloh a postavenie, povinností náčelníka polície a jej zamestnancov, vzťahy polície k samosprávnym orgánom obce a jej spoluprácu s inými orgánmi bližšie upravuje Organizačný poriadok Obecnej polície Nová Lesná.
Obec môže vydať samostatné zásady odmeňovania zamestnancov polície (platový poriadok).
§ 25 Hlasovanie obyvateľov obce Nová Lesná
Hlasovanie obyvateľov obce Nová Lesná o najdôležitejších otázkach života a rozvoja obce vyhlasuje obecné zastupiteľstvo.
Výsledky hlasovania obyvateľov obce sú platné, ak sa na ňom zúčastnila aspoň polovica oprávnených voličov, oprávnených voliť podľa zákona o voľbách do orgánov samosprávy obcí. Rozhodnutie obyvateľov obce je prijaté, ak za návrh predložený na hlasovanie hlasovala nadpolovičná väčšina voličov, ktorí sa zúčastnili hlasovania.
§ 26 Verejné zhromaždenia obyvateľov obce
ak to požiada petíciou najmenej10 % obyvateľov obce
ak to požiada 1/2 všetkých poslancov obecného zastupiteľstva
Verejné zhromaždenie sa zvoláva oznámením na úradnej tabuli na Obecnom úrade v Novej Lesnej, príp. iným vhodným spôsobom (napr. vyhlásením v obecnom rozhlase a pod.) O prerokovanej problematike sa spisuje písomná zápisnica, ktorej súčasťou musí byť prezentačná listina prítomných obyvateľov obce, resp. časti obce.
Starosta obce môže zvolať zhromaždenie obyvateľov obce, resp. časti obce za účelom posúdenia dôležitých otázok rozvoja obce. Na priebeh takéhoto zhromaždenia sa primerane vzťahuje ods. 1 – 5 tohto ustanovenia.
§ 27 Poslanci obecného zastupiteľstva obce Nová Lesná
pozbavením spôsobilosti na právne úkony alebo obmedzením spôsobilosti právne úkony
zmenou trvalého pobytu mimo územia obce; v mestách so samosprávou mestských častí aj v prípade zmeny trvalého pobytu mimo územia mestskej časti, v ktorej vykonáva funkciu
ak počas jedného roka nie je spôsobilý zúčastňovať sa na zasadnutiach obecného zastupiteľstva
b) interpelovať starostu, príp. členov obecnej rady vo veciach týkajúcich sa ich práce
c) požadovať od riaditeľov právnických osôb založených alebo zriadených obcou, od vedúcich rozpočtových, príspevkových organizácií a iných subjektov s majetkovou účasťou obce vysvetlenia vo veciach týkajúcich sa ich činností
c) dodržiavať Štatút obce Nová Lesná, Rokovací poriadok obecného zastupiteľstva v Novej Lesnej ako aj ďalšie organizačné normy a predpisy
d) dodržiavať a rešpektovať účinné všeobecne záväzné nariadenia obce a v rámci svojich možností a schopností vykonávať ich kontrolu a rešpektovanie
e) obhajovať záujmy obce a jej obyvateľov
Poslanec je povinný na požiadanie informovať voličov o svojej činnosti a činnosti obecného zastupiteľstva
Starostovi a poslancom obecného zastupiteľstva, ktorí sú pre výkon funkcie uvoľnení zo zamestnania sa zachováva pracovný pomer Namiesto mzdy im patrí odmena, resp. plat.
§ 31 Vzťah obce k okolitým obciam a mestám
Veci spoločného záujmu obce Nová Lesná a okolitých miest a obcí sa riešia dohodou obce s okolitými mestami a obcami.
§ 32 Vzťahy s orgánmi štátu, s právnickými a fyzickými osobami, s politickými stranami a hnutiami a občianskymi združeniami
§ 33 Symboly obce Nová Lesná
a) erb obce Nová Lesná
§ 34 Erb obce Nová Lesná
Erb obce Nová Lesná tvorí v červenom štíte zlatým krížovým prstencom nimbovaný svätý Bartolomej v striebornom, zlatolemom rúchu, v pravici so zlatým nožom a cez ľavicu s prehodenou zlatou stiahnutou kožou.
Podrobné a záväzné vyobrazenie erbu obce Nová Lesná. tvorí prílohu č.1 tohto štatútu.
Právo použiť a používať erb obce je viazané na súhlas (povolenie) starostu. Súhlas starostu sa vydáva maximálne na dobu 1 roka. Záujemca o používanie obecného erbu uvedie v písomnej žiadosti formu a spôsob používania vyobrazenia erbu. Žiadosť podávajú všetky subjekty, okrem tých, ktoré sú uvedené v ods. 4 tohto ustanovenia.
úplný grafický návrh, spôsob použitia erbu
obdobie, na ktoré sa žiada vydanie súhlasu (povolenia)
c) na listinách o udelení čestného občianstva obce Nová Lesná, ceny obce Nová Lesná a uznaniach obce Nová Lesná
d) na budovách, kde má sídlo Obecný úrad v Novej Lesnej
e) na označenie územia, resp. katastrálneho územia obce
h) na rovnošatách zamestnancov obecnej polície a obecného hasičského zboru
i) na označenie vozidiel obce, obecnej polície a obecného hasičského zboru
Obec v Novej Lesnej určí všeobecne záväzným nariadením podrobnejšiu úpravu používania erbu obce Nová Lesná, ako aj výšku poplatkov a sankcie za neoprávnené alebo nesprávne používanie.
§ 35 Zástava obce Nová Lesná
Zástavu obce Nová Lesná tvoria tri pozdĺžne pruhy vo farbe zľava bielej (2/5), žltej (1/5), červenej (2/5). Vlajka má pomer strán 2:3 a ukončená je tromi cípmi.
Podrobné a záväzné vyobrazenie zástavy obce Nová Lesná tvorí prílohu č.2 tohto štatútu.
Zástavu obce Nová Lesná používa starosta a obecné zastupiteľstvo pri oficiálnych príležitostiach obecného, príp. štátneho charakteru, a to vyvesením na budovách, v ktorých sídlia, príp. v sieňach, kde sa koná slávnostné zhromaždenie. Výzvu na použitie zástavy vydáva starosta, ktorý zároveň určí spôsob a trvanie výzdoby.
Zástava obce sa vztyčuje zásadne na vlajkový stožiar. Zástava sa vztyčuje a sníma pomaly a dôstojne, pri snímaní sa nesmie dotýkať zeme. Vztyčovanie a snímanie zástavy obce uskutočňujú členovia hasičského zboru v slávnostnej uniforme.
Obec Nová Lesná určí všeobecne záväzným nariadením podrobnejšiu úpravu používania zástavy obce Nová Lesná.
§ 36 Pečať obce Nová Lesná
Pečať obce Nová Lesná tvorí erb obce Nová Lesná s hrubopisom: „OBEC NOVÁ LESNÁ“.
§ 37 Čestné občianstvo, ceny a odmeny
a) Čestné občianstvo obce Nová Lesná
b) Cena obce Nová Lesná
c) Cena starostu obce Nová Lesná
§ 38 Čestné občianstvo obce Nová Lesná
Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Nová Lesná.
Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce Nová Lesná
§ 39 Cena obce Nová Lesná
Cena obce Nová Lesná sa udeľuje za:
činnosť osôb pri záchrane ľudských životov a majetku obce a jeho občanov
Cenu obce Nová Lesná tvorí plaketa s erbom obce a peňažná odmena 5 000.- Sk
Cenu obce Nová Lesná slávnostne odovzdáva laureátom starosta
Cena obce Nová Lesná sa môže udeliť ročne najviac päťkrát.
Cena obce Nová Lesná sa môže aj opätovne udeliť tým istým osobám, najskôr však po uplynutí 2 rokov.
§ 40 Cena starostu obce
Cenu starostu obce Nová Lesná tvorí vecný dar v hodnote, ktorú každoročne schváli obecné zastupiteľstvo.
Evidencia sa vedie v Kronike obce Nová Lesná, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
§ 41 Odmeny
§ 42 Kronika obce
Kronika obce Nová Lesná sa vedie v úradnom jazyku, príp. v jazyku príslušnej národnosti.
Text jednotlivých štvrťročných zápisov do kroniky schvaľuje obecná rada po predbežnom prerokovaní a vyjadrení v kultúrnej komisii obecného zastupiteľstva.
§ 43 Pomoc obyvateľom pri mimoriadnych situáciách
§ 44 Pomoc obce pri mimoriadnych situáciách
Právnická alebo fyzická osoba, ktorá poskytla osobnú alebo vecnú pomoc, má právo na náhradu účelne vynaložených nákladov. Toto právo môže uplatniť do 3 mesiacov odo dňa zistenia nákladov, najneskôr do 2 rokov od ich vzniku, inak
toto právo zanikne.
§ 45 Spoločné a záverečné ustanovenia
Štatút obce Nová Lesná je základnou právnou normou obce Nová Lesná
Zmeny a doplnky tohto štatútu schvaľuje Obecné zastupiteľstvo v Novej Lesnej 3/väčšinou všetkých poslancov obecného zastupiteľstva.
Štatút obce Nová Lesná bol schválený Obecným zastupiteľstvom v Novej Lesnej dňa 22. marca 2000, uzn. č.125/2000.
Štatút obce Nová Lesná nadobúda účinnosť dňom 6. marca 2000.
Dňom účinnosti tohto Štatútu obce Nová Lesná sa ruší Štatút obce Nová Lesná platný do doby nadobudnutia účinnosti nového štatútu obce Nová Lesná.
V Novej Lesnej, dňa 22. marca 2000.
Tags: štatút obce
Next story Poslanci Obecného zastupiteľstva 2002-2006
Previous story Rímskokatolícka farnosť

References: § 11
 § 2

§ 3
 § 3

§ 5

§ 6

§ 7

§ 8

§ 9

§ 10

§ 13

§ 14
 § 11
 § 21

§ 19

§ 20

§ 21

§ 22

§ 23
 § 33

§ 24

§ 25

§ 26

§ 27

§ 31

§ 32

§ 33

§ 34

§ 35

§ 36

§ 37

§ 38

§ 39

§ 40

§ 41

§ 42

§ 43

§ 44

§ 45